સુરેદ્રનગરમાં ખાબકેલા વરસાદે વિનાશ વેર્યો હતો. નદીઓમાં આવેલા ઘોડાપૂર અને તૂટેલા તળાવોને લીધે ગામડાઓમાં પાણી ઘૂસી જતાં જનજીવન પર વરસાદી કહેરની અસર જોવા મળી હતી. જેમાં લીંબડી ભોગાવા નદીમાં ભારે પૂર આવતા નીચાણવાળા ઉંટડી, ચોકી, ખંભલાવ, સૌકા, પાણશીણા સહિતના સંખ્યાબંધ ગામોમાં પૂરના પાણી ઘૂસી ગયા હતા. સુરેદ્રનગર શહેર અને જિલ્લામાં ભારે વરસાદને પગલે ભોગાવો નદીમાં પુર આવ્યું છે. લીંબડી તાલુકાના ભોગાવો નદી કાંઠાના ખંભલાવ ગામમાં લોકો પાણીમાં ફસાઈ ગયા છે.